b'\n_START_ARTICLE_\nVoja\xc5\xa1ki \xc5\xa1tab Evropske unije\n_START_SECTION_\nZgodovina\n_START_PARAGRAPH_\nZa ustanovitev \xc5\xa1taba so se odlo\xc4\x8dili decembra 2000 na podlagi sklepa Evropskega sveta v Nici._NEWLINE_EUMS je aktiven od 11. junija 2001; njegova glavna zadol\xc5\xbeitev je zagotavljanje voja\xc5\xa1kega nasveta za visokega predstavnika Evropske unije za zunanje zadeve in varnostno politiko._NEWLINE_Prvotno je bil generalni direktorat v sklopu Generalnega sekretariata Sveta Evropske unije, od 1. januarja 2011 pa je del Evropske slu\xc5\xbebe za zunanjepoliti\xc4\x8dno delovanje (European External Action Service; EEAS)._NEWLINE_V sklopu glavne zadol\xc5\xbeitve ima tri naloge: a) zagotavljanje zgodnjega opozorila za krizne situacije, b) analiza in ocena krizne situacije in c) strate\xc5\xa1ko na\xc4\x8drtovanje.'